## Naredba o iznosima osnovica za obračun doprinosa za obvezna osiguranja za 2005. godinu

### NN 167/2004 (30.11.2004.), Naredba o iznosima osnovica za obračun doprinosa za obvezna osiguranja za 2005. godinu

# MINISTARSTVO FINANCIJA

2939

Na
temelju članka 96. stavak 2. Zakona o doprinosima za ob­vezna osiguranja
(»Narodne novine«, broj 147/2002. i 175/2003.) ministar financija donosi

## NAREDBU

### o iznosima osnovica za obraČun doprinosa za obvezna osiguranja za 2005. godinu

Članak
1.

Ovom se
Naredbom objavljuju iznosi osnovica za obračun doprinosa za obvezna osiguranja
za 2005. godinu, a koje su, prema Zakonu o doprinosima za obvezna osiguranja (u
nastavku teksta Zakon), propisane kao:

1.
mjesečna osnovica,

2.
najniža mjesečna osnovica,

3.
najviša mjesečna osnovica,

4. godišnja
osnovica i

5.
najviša godišnja osnovica.

Članak
2.

Iznosi
osnovica iz članka 1. ove Naredbe umnožak su iznosa prosječne plaće i
koeficijenata propisanih Zakonom.

Članak
3.

Prosječna
plaća, prema članku 3. točka 27. Zakona određuje se u iznosu 5.945,00 kuna a
temelji se na objavi Državnog zavoda za statistiku, (»Narodne novine«, broj
153/04), o iznosu prosječne mjesečne bruto plaće po zaposlenom u pravnim
osobama Republike Hrvatske za razdoblje siječanj – kolovoz 2004.

Članak
4.

Mjesečna
osnovica, prema članku 6. Zakona, za obračun doprinosa za osiguranika po osnovi
produženo mirovinsko osiguranje stalnog sezonskog radnika, najniža je mjesečna
osnovica odnosno umnožak prosječne plaće i koeficijenta 0,35 te iznosi 2.080,75
kuna.

 Članak 5.

Mjesečna
osnovica, prema članku 7. Zakona, za obračun doprinosa za osiguranika po osnovi
osiguranja volonter, najniža je mjesečna osnovica odnosno umnožak prosječne plaće
i koeficijenta 0,35 te iznosi 2.080,75 kuna.

Članak
6.

Mjesečna
osnovica, prema članku 11. Zakona, za obračun doprinosa za osiguranika po
osnovi samostalna djelatnost obrta a dohodak od te djelatnosti utvrđuje se
prema poslovnim knjigama, umnožak je prosječne plaće i koeficijenta 0,65 te
iznosi 3.864,25 kuna.

Članak
7.

Mjesečna
osnovica, prema članku 12. Zakona, za obračun doprinosa za osiguranika po
osnovi samostalna djelatnost slobodnog zanimanja (profesionalne djelatnosti) a
dohodak od te djelatnosti utvrđuje se prema poslovnim knjigama, umnožak je
prosječ­ne plaće i koeficijenta 1,1 te iznosi 6.539,50 kuna.

Članak
8.

Mjesečna
osnovica, prema članku 13. Zakona, za obračun doprinosa za osiguranika po
osnovi samostalna djelatnost obrta i slobodnog zanimanja a dohodak od te
djelatnosti utvrđuje se u paušalnom iznosu, umnožak je prosječne plaće i
koeficijenta 0,55 te iznosi 3.269,75 kuna.

Članak 9.

(1)
Mjesečna osnovica, prema članku 15. točki 1. Zakona, za obračun doprinosa za
osiguranika po osnovi poljoprivreda kao jedino ili glavno zanimanje, a od te
djelatnosti ne plaća porez na dohodak, umnožak je prosječne plaće i
koeficijenta 0,4 te iznosi 2.378,00 kuna.

(2) Mjesečna osnovica, prema članku 15. točki 2.
Zakona, za obračun doprinosa za osiguranika po osnovi samostalna djelatnost
poljoprivrede i šumarstva, a dohodak od te djelatnosti utvrđuje se u paušalnom
iznosu, umnožak je prosječne plaće i koeficijenta 0,4 te iznosi 2.378,00 kuna.

(3) Mjesečna osnovica, prema članku 15. točki 3.
Zakona, za obračun doprinosa za osiguranika po osnovi samostalna djelatnost
poljoprivrede i šumarstva, a od te djelatnosti dohodak se utvrđuje prema
poslovnim knjigama, umnožak je prosječne plaće i koeficijenta 0,5 te iznosi
2.972,50 kuna.

Članak 10.

Mjesečna osnovica, prema članku 16. Zakona, za obračun
doprinosa za osiguranika po osnovi samostalna djelatnost novinara, sportaša te
samostalni umjetnik iz članka 10. Zakona o pravima samostalnih umjetnika i
poticanju kulturnog i umjetničkog stvaralaštva, a od te djelatnosti porez na
dohodak se utvrđuje po odbitku, umnožak je prosječne plaće i koeficijenta 1,0
te iznosi 5.945,00 kuna.

Članak 11.

Mjesečne osnovice, prema članku 17. Zakona, za obračun
doprinosa za osiguranika po osnovi pomorac iznose:

1. za osiguranika bez stručne spreme i NKV (članak
17. točka 1. Zakona) – umnožak je prosječne plaće i koeficijenta 0,5 te iznosi
2.972,50 kuna;

2. za osiguranika s nižom stručnom spremom i PKV (članak
17. točka 2. Zakona) – umnožak je prosječne plaće i koeficijenta 0,7 te iznosi
4.161,50 kuna;

3. za osiguranika sa srednjom stručnom spremom i KV (članak
17. točka 3. Zakona) – umnožak je prosječne plaće i koeficijenta 1,0 te iznosi
5.945,00 kuna;

4. za osiguranika s višom stručnom spremom i VKV (članak
17. točka 4. Zakona) – umnožak je prosječne plaće i koeficijenta 1,4 te iznosi
8.323,00 kuna;

5. za osiguranika s visokom stručnom spremom (članak
17. točka 5. Zakona) – umnožak je prosječne plaće i koeficijenta 1,6 te iznosi
9.512,00 kuna.

Članak 12.

Mjesečna osnovica, prema članku 18. Zakona, za obračun
doprinosa za osiguranika po osnovi vjerski službenik, umnožak je prosječne plaće
i koeficijenta 0,4 te iznosi 2.378,00 kuna.

Članak
13.

Mjesečna
osnovica, prema članku 20. Zakona, za obračun doprinosa za osiguranika po
osnovama: rad u inozemstvu kod stranog poslodavca, rad u međunarodnoj
organizaciji, rad u tuzemstvu za poslodavca sa sjedištem u inozemstvu i član
uprave trgovačkog društva, umnožak je prosječne plaće i koeficijenta 1,0 te
iznosi 5.945,00 kuna.

Članak
14.

Mjesečna
osnovica, prema članku 21. Zakona, za obračun doprinosa za osiguranika po
osnovi korisnik invalidske mirovine zbog profesionalne nesposobnosti za rad,
prosječna je plaća te iznosi 5.945,00 kuna – razmjerno stažu ostvarenom prema članku
25. stavak 6. Zakona o mirovinskom osiguranju.

Članak 15.

Mjesečna osnovica, prema članku 22. Zakona, za obračun
doprinosa za osiguranika po osnovi invalidna osoba iz članka 7. Zakona o stažu
osiguranja koji se računa s povećanim trajanjem, prosječna je plaća te iznosi
5.945,00 kuna.

Članak 16.

(1) Mjesečna osnovica – poduzetnička plaća, prema članku
14. stavku 1. Zakona, za obračun doprinosa za osiguranika po osnovi obavljanja
samostalne djelatnosti obrt, slobodno zanimanje te djelatnost poljoprivrede i šumarstva,
a od tih djelatnosti plaća porez na dobit, ne može biti niža od umnoška prosječne
plaće i koeficijenta 1,1 odnosno niža od 6.539,50 kuna.

 (2) Mjesečna osnovica, prema članku 14.
stavku 2. Zakona, za obračun doprinosa za osiguranika po osnovi obavljanja
samostalne djelatnosti obrt, slobodno zanimanje te djelatnost poljoprivrede i šumarstva,
a od tih djelatnosti plaća porez na dobit ako si osiguranik ne isplaćuje
poduzetničku plaću, umnožak je prosječne plaće i koeficijenta 1,1 te iznosi
6.539,50 kuna.

Članak
17.

Najviša
mjesečna osnovica, prema članku 19. stavak 2. Zakona, za obračun doprinosa za
osiguranika po osnovi korisnik inozemne mirovine, umnožak je najniže mjesečne
osnovice i koeficijenta 2,0 te iznosi najviše 4.161,50 kuna.

Članak 18.

Godišnja osnovica za obračun doprinosa, prema članku
9.a Zakona, za obveznika doprinosa po osnovi obavljanja druge samostalne
djelatnosti iz članka 3. točka 5. Zakona koju obavlja uz neku osnovnu
djelatnost ili uz radni odnos ili uz korištenje prava na mirovinu i po tim je
osnovama obvezno osiguran, je dohodak od te djelatnosti iskazan u godišnjoj
prijavi poreza na dohodak odnosno dohodak utvrđen u postupku utvrđivanja
osnovice poreza na dohodak, prema propisima o porezu na dohodak, ali ne može
iznositi više od umnoška prosječne plaće i koeficijenta 0,65 te brojke, odnosno
najviše 46.371,00 kuna, razmjerno vremenu za koje se osnovica utvrđuje.

Članak 19.

(1) Najniža mjesečna osnovica za obračun doprinosa,
prema članku 25. stavku 1. Zakona, umnožak je prosječne plaće i koeficijenta
0,35 te iznosi 2.080,75 kuna.

(2) Najniža mjesečna osnovica iz stavka 1. ovoga članka
je, prema članku 24. stavku 1. Zakona, i mjesečna osnovica za obračun doprinosa
svakom osiguraniku po bilo kojoj osnovi ako mu osnovica nije propisana člancima
5. do 23. Zakona.

Članak 20.

Najniža mjesečna osnovica, prema članku 25. stavku 2.
Za­kona, za obračun doprinosa za osiguranika po osnovi samostalni umjetnik
kojemu se sredstva za plaćanje doprinosa osiguravaju u državnom proračunu, umnožak
je prosječne plaće i koeficijenta 1,2 te iznosi 7.134,00 kuna.

Članak 21.

Najviša mjesečna osnovica za obračun doprinosa, prema
članku 28. stavku 1. Zakona, umnožak je prosječne plaće i koeficijenta 6,0 te
iznosi 35.670,00 kuna.

Članak 22.

Najviša godišnja osnovica za obračun doprinosa, prema
članku 28. stavku 2. Zakona, umnožak je prosječne plaće i koeficijenta 6,0 te
brojke 12 i iznosi 428.040,00 kuna.

Članak 23.

Ova Naredba stupa na snagu danom objave u »Narodnim
novinama« a primjenjuje se od 1. siječnja 2005.

Klasa: 411-01/04-01/94
Urbroj: 513-07-21-01/04-1
Zagreb, 8. studenoga 2004.

Ministar financija
**Ivan Šuker, dipl. ecc.,** v. r.

Naredba, NN 167/2004-2939